Aalborg Stiftstidende, 1844-07-06
Fædrelandet. Kjøbenhavn, den 2den Juli. J Nationalbankbestyrelsens Møde den 20de Juni vedtoges, at af de 3 Bankdirecteurer, som tillige ere Stænderdeputerede, 2 kunne deeltage i den forestaaende Forsamling af Østifternes Provindsialstænder, dog med Forpligtelse at komme tilbage, forsaavidt de tilbageblivende Directeurer, formedelst særdeles Omstændigheder, maatte ansee det fornødent for Bankens Tarv at tilbagekalde dem Ved Filialbanken i Flensborg er Justitsraad og Stadssecretair, Holm ansat som Consulent, og Contoirist Hartmann som Revisor. Directionens Medlem, Etatsraad Hvidt, der omtrent i en Maaned har opholdt sig i Flensborg, for at indlede og ordne Forretningernes Gang, har, i Overeensstemmelse med den ham af hans Colleger dertil givne bemyndigelse, udarbeidet et foreløbigt Reglement for de ved Banken ansatte Betiente, hvilket, naar Forretningerne have været fortsatte i nogen Tid, vil blive forelagt Bestyrelsen til Approbation. De hæderværdige syv Dannemed: H. N. Clausen, Drevsen, H. P. Hansen, Hvidt, J. E. Larsen, Meinert og Schouw, have – som bekjendt – udstædt en Jndbydelse til at stifte en vedvarende Slesvigsk Hjælpeforening, hvis aarlige Contingent, 1 Rbd. for hvert Medlem, skal anvendes til at fremme Foretagender til dansk Nationalitets Opretholdelse, Beskjærmelse og Udvikling i Slesvig. "Det vil være vore Medborgere bekjendt hedder det i Fædrelandet – at et Samfund til den danske Nationalitets Opretholdelse i det dansketydske Hertugdømme er stiftet af danske Slesvigere, under Navn af den slesvigske Forening. Den har efterhaanden udbredt sig videre og videre, og danner allerede et Støtte- og SammenholdsPunct for de dansk patriotiske Bestræbelser, som under de forhaanden værende Forhold ere af øiensynlig Vigtighed for den danske Nationalitet. Medlemmerne af denne Forening yde et aarligt Contingent af 1 Rbd., for at ikke alle Midler skulle mangle til at bestride forefaldende Udgifter, der ville blive uundgaaelige, saalænge som den nærværende Nødværgestand vedvarer. Men det indsees let, hvor utilstrækkelige disse Midler ere. Og hvor ubilligt maatte det dog findes, dersom de Mænd, i hvis Lod den nationale Værnepligt er falden, med dens hele personlige Byrde og Bitterhed, skulde tillige være ene om at bære den pecuniaire Byrde. Hvor tungt og beklageligt, om de skulde blive nødsagede til, af Mangel paa fornøden Bistand at drage sig tilbage, paa samme Tid, som det ligger klart for Dagen, at en afgjørende Krisis er indtraadt for dansk Sprog og dansk Nationalitet i det stærkt anfægtede og svagt beskyttede Grændseland." –"Vi nære den tillidsfulde Forudsætning, at danske Medborgere, ville understøtte vor Beslutning: at danne et faststaaende Mellem og Forbindelsesled imellem de Danske Syk- og Nord for Kongeaaen." I Jylland have nedenstaaende Medborgere, i fælleds Overbeviisning saavel om For maalets nationale Vigtighed, som om Midlets Hensigtsmæssighed, erklæret sig beredvillige til at virke i Forening med Jndbyderne, nemlig: Justitsraad, Borgmester Fleischer og en sammentraadt Committee i Aarhuus; Apotheker, Stænderdeputeret Koster i Randers, Oliemøller, Stænderdeputeret Schytte i Horsens; Justitsr., Stænderdep. With paa Stjernholm; Fabriqueur og Stænderdep. Dalgas i Veile; Overkrigscommissair, Stænderdep. Qvist i Aalborg; Landsoverretsprocurator og Stænderdep. Jespersen i Viborg; Etatsraad Brink-Seidelin i Hjørring, Kammerraad og Stænderdep. Aagaard i Thisted; Godseier og Stænderdep. Tang paa N. Vosgaard; Procurator Hunderup paa Nørholm; Proprietair Fenger paa Breiningegaard; Pastor Krarup i Hygom ved Lemvig; Adjunct Adler i Ribe.